Nahas Angula

Nahas Gideon Angula (s. 22. elokuuta 1943) on namibialainen poliitikko. Angula toimi Namibian pääministerinä vuosina 2005–2012. Hän astui virkaansa 21. maaliskuuta 2005. SWAPO:a edustanut Angula seurasi virassaan Theo-Ben Gurirabia.

Angula kasvoi Ambomaassa ja liittyi vuonna 1967 vielä silloin namibialaisena sissiliikkeenä toimineeseen SWAPO:on. Hän opiskeli politiikkaa yliopistossa Sambiassa vuodesta 1969 vuoteen 1972. Angula jatkoi opintojaan Columbian yliopistossa New Yorkissa vuoteen 1978.

Vuonna 2004 Angula oli ehdolla SWAPOn puheenjohtajaksi, mutta hävisi Hifikepunye Pohamballe.

Namibian pääministerit
Vuonna 1943 syntyneet
Elävät henkilöt